Ericu950/Stoicheia-meter-silver huggingface dataset:
ἁλιευόμενός ποτ αὐτὸν εἷλον ἀνδράχνῃ μετὰ πρημνάδων κ ἄπειτ ἀφῆχ  ὅτι ἦν βόαξ .
ὁμοίως δὲ καὶ Ἀριστοτέλης ἐν πέμπτῳ ζῴων μορίων ·
ἐν δὲ τῷ ἐπιγραφομένῳ περὶ ζωικῶν   τριχίδα .
τῶν δὲ λεγομένων ἐσθ ὅτι ἥδεται ὀρχήσει καὶ ᾠδῇ καὶ ἀκούσασα ἀναπηδᾷ ἐκ τῆς θαλάσσης .
τῶν δὲ ἐριτίμων μέμνηται Δωρίων ἐν τῷ περὶ Ἰχθύων λέγων κατὰ τὸ αὐτὸ ποιεῖν ταῖς χαλκίσιν , ἡδεῖς δ εἶναι τὰς ἐν ὑποτρίμματι .
ἐπαίνετος δέ φησι ·
γαλῆν , σμαρίδα , ἢν ἔνιοι καλοῦσι κυνὸς εὐναί , χαλκίδας , ἃς καλοῦσι καὶ σαρδίνους , ἐριτίμους , ἱέρακα , χελιδόνα .
ἀριστοτέλης δ ἐν πέμπτῳ ζῴων ἱστορίας σαρδίνους αὐτὰς καλεῖ .
καλλίμαχος δ ἐν ἐθνικαῖς ὀνομασίαις   γράφει οὕτως ·
ἐγκρασίχολος , ἐρίτιμος Χαλκηδόνιοι .
τριχίδια , χαλκίς , ἴκταρ , ἀθερίνη .
ἐν ἄλλῳ δὲ μέρει καταλέγων ἰχθύων ὀνομασίας φησίν ·
ὄζαινα , ὀσμύλιον Θούριοι .
ἴωπες , ἐρίτιμοι Ἀθηναῖοι .
τῶν δὲ ἰώπων μνημονεύει Νίκανδρος ἐν βʹ Οἰταικῶν   ·
ὡς δ ὁπότ  ἀμφ ἀγέλῃσι νεηγενέεσσιν ἰώπων ἢ φάγροι ἢ σκῶπες ἀρείονες ἠὲ καὶ ὀρφός .
ἀριστοφάνης δ ἐν Ὁλκάσιν   ·
ὦ κακοδαίμων ὅστις ἐν ἅλμῃ πρῶτον τριχίδων ἀπεβάφθη .
τοὺς γὰρ εἰς τὸ ἀπανθρακίζειν ἐπιτηδείους ἰχθῦς εἰς ἅλμην ἀπέβαπτον , ἣν καὶ Θασίαν ἐκάλουν ἅλμην .
ὡς καὶ ἐν Σφηξὶν ὁ αὐτός φησιν ποιητής   ·
καὶ γὰρ πρότερον δὶς ἀνθρακίδων ἅλμην πιών .
θΡΑΙττΑΙ .
ἐπεὶ δ ἐνταῦθα τοῦ λόγου ἐσμὲν προδιειλέγμεθά τε περὶ θρισσῶν , φέρε εἴπωμεν τίνες εἰσὶν αἱ παρὰ Ἀρχίππῳ ἐν Ἰχθύσι τῷ δράματι θρᾷτται .
κατὰ τὰς συγγραφὰς γὰρ τῶν ἰχθύων καὶ Ἀθηναίων ταυτὶ πεποίηκεν   ·
ἀποδοῦναι δ ὅσα ἔχομεν ἀλλήλων , ἡμᾶς μὲν τὰς Θρᾴττας καὶ Ἀθερίνην τὴν αὐλητρίδα καὶ Σηπίαν τὴν Θύρσου καὶ τοὺς Τριγλίας καὶ Εὐκλείδην τὸν ἄρξαντα καὶ Ἀναγυρουντόθεν τοὺς Κορακίωνας καὶ Κωβιοῦ τοῦ Σαλαμινίου τὸν τόκον καὶ Βάτραχον τὸν πάρεδρον τὸν ἐξ Ὠρεοῦ .
ἐν τούτοις ἄν τις ζητήσειε ποίας θρᾴττας παρὰ τοῖς ἰχθύσιν εἶναι συμβέβηκεν , ἃς ἀποδοῦναι τοῖς ἀνθρώποις συντίθενται .
ἐπεὶ οὖν ἰδίᾳ μοι συγγέγραπταί τι περὶ τούτου , αὐτὰ τὰ καιριώτατα νῦν λέξω .
ἰχθύδιον οὖν ἐστιν ἀληθῶς ἡ θρᾷττα θαλάττιον .
καὶ μνημονεύει αὐτοῦ Μνησίμαχος ἐν Ἱπποτρόφῳ ·
ποιητὴς δ ἐστὶν οὗτος τῆς μέσης κωμῳδίας ·
μύλλος , λεβίας , σπάρος , αἰολίας , θρᾷττα , χελιδών , καρίς , τευθίς .
δωρόθεος δ ὁ Ἀσκαλωνίτης ἐν τῷ ὀγδόῳ πρὸς τοῖς ἑκατὸν τῆς λέξεων συναγωγῆς θέτταν γράφει , ἤτοι ἡμαρτημένῳ περιτυχὼν τῷ δράματι ἢ διὰ τὸ ἄηθες τοῦ ὀνόματος αὐτὸς διορθώσας ἐξήνεγκεν .
ὅλως δ οὐδ  ἔστι τὸ ὄνομα παρὰ οὐδενὶ τῶν Ἀττικῶν .
ὅτι δὲ θρᾷτταν ἔλεγον τὸ θαλάττιον ἰχθύδιον καὶ Ἀναξανδρίδης παρίστησιν ἐν Λυκούγρῳ λέγων οὕτως   ·
καὶ συμπαίζειν κορακινιδίοις μετὰ περκιδίων καὶ θρᾳττιδίων .
καὶ Ἀντιφάνης ἐν Τυρρηνῷ   ·
δήμου δ Ἁλαιεύς ἐστιν . Β. ἓν γὰρ τοῦτό μοι τὸ λοιπόν ἐστιν , καὶ κακῶς ἀκούσομαι . Β. τί δῆτα τοῦτο ; Α. θρᾷτταν ἢ ψῆττάν τιν ἢ μύραιναν ἢ κακόν τί μοι δώσει μέγα θαλάττιον .
ψΗττΑΙ .
ταύτας Διοκλῆς ἐν τοῖς ξηροτέροις καταριθμεῖται .
σπεύσιππος δ ἐν βʹ Ὁμοίων παραπλήσιά φησιν εἶναι ψῆτταν , βούγλωσσον , ταινίαν .
ἀριστοτέλης δ ἐν εʹ ζῴων μορίων   γράφει ·
ὁμοίως δὲ καὶ τῶν ἰχθύων οἱ πλεῖστοι ἅπαξ τίκτουσιν , οἷον οἱ χυτοὶ οἱ τῷ δικτύῳ περιεχόμενοι , χρόμις , ψῆττα , θύννος , πηλαμύς , κεστρεύς , χαλκίδες καὶ τὰ τοιαῦτα .
ἐν δὲ τῷ περὶ ζωικῶν    σελάχη , φησί , βοῦς , τρυγών , νάρκη , βατίς , βάτραχος , βούγλωττος , ψῆττα , μῦς .
δωρίων δὲ ἐν τῷ περὶ ἰχθύων γράφει ·
τῶν δὲ πλατέων βούγλωττον , ψῆτταν , ἔσχαρον , ὃν καλοῦσι καὶ κόριν .
βουγλώσσους δ ὀνομάζει καὶ Ἐπίχαρμος ἐν Ἥβας γάμῳ   ·
ὑαινίδες τε βούγλωσσοί τε καὶ κίθαρος .
λυγκεὺς δ ὁ Σάμιος ἐν ἐπιστολαῖς τὰς καλλίστας γίνεσθαί φησι ψήττας περὶ Ἐλευσῖνα τῆς Ἀττικῆς .
εἶτα λαβεῖν ψῆτταν μεγάλην καὶ τὴν ὑπότρηχυν βούγλωσσον . . . .
περὶ Χαλκίδα κεδνήν .
ῥωμαῖοι δὲ καλοῦσι τὴν ψῆτταν ῥόμβον , καί ἐστι τὸ ὄνομα Ἑλληνικόν .
ναυσικράτης ἐν Ναυκλήροις ·
προειπὼν δὲ περὶ γλαύκου τοῦ ἰχθύος ἐπιφέρει   ·
αἱ ξανθοχρῶτες , ἃς κλύδων Αἰξωνικὸς πασῶν ἀρίστας ἐντόπους παιδεύεται ·
αἷς καὶ θεὰν τιμῶσι φωσφόρον κόρην , δείπνων ὅταν πέμπωσι δῶρα ναυτίλοι . Β. τρίγλαν λέγεις γαλακτοχρῶτα Σικελὸς ὃν πήγνυσοχλος ῥόμβος .
πεπληρωκότες τὴν περὶ ἰχθύων γενομένην τοῖς δειπνοσοφισταῖς ἀδολεσχίαν , ὦ Τιμόκρατες , αὐτοῦ τὸν λόγον καταπαύσαντες , εἰ μή τι καὶ ἄλλων σοι δεῖ βρωμάτων , παραθήσομέν σοι καὶ ἃ Εὔβουλος εἴρηκεν ἐν Λάκωσιν ἢ Λήδᾳ   ·
πρὸς τούτοισιν δὲ παρέσται σοι θύννου τέμαχος , κρέα δελφακίων χορδαί τ ἐρίφων ἧπάρ τε κάπρου κριοῦ τ ὄρχεις χόλικές τε βοὸς κρανία τ ἀρνῶν νῆστις τ ἐρίφου γαστήρ τε λαγώ , φύσκη , χορδή , πνεύμων ἀλλᾶς τε .
ἐμφορηθεὶς οὖν καὶ τούτων ἔασον ἡμᾶς καὶ τοῦ σωματίου ἐπιμέλειαν ποιήσασθαι , ἵνα δυνηθῇς τὰ μετὰ ταῦτα εὐλόγως σιτεῖσθαι .
τὴν κατὰ τὴν Λυσιτανίαν  χώρα δ ἐστὶν αὕτη τῆς Ἰβηρίας , ἣν νῦν Ῥωμαῖοι Σπανίαν ὀνομάζουσι  διηγούμενος εὐδαιμονίαν Πολύβιος ὁ Μεγαλοπολίτης , ἀνδρῶν ἄριστε Τιμόκρατες , ἐν τῇ τετάρτῃ καὶ τριακοστῇ τῶν ἱστοριῶν   φησιν ὡς αὐτόθι διὰ τὴν τοῦ ἀέρος εὐκρασίαν καὶ τὰ ζῷα πολύγονα καὶ οἱ ἄνθρωποι , καὶ οἱ ἐν τῇ χώρᾳ καρποὶ οὐδέποτε φθείρονται ·
ῥόδα μὲν γὰρ αὐτόθι καὶ λευκόια καὶ ἀσπάραγοι καὶ τὰ παραπλήσια τούτοις οὐ πλεῖον διαλείπει μηνῶν τριῶν , τὸ δὲ θαλάττιον ὄψον καὶ κατὰ τὸ πλῆθος καὶ κατὰ τὴν χρηστότητα καὶ κατὰ τὸ κάλλος μεγάλην ἔχει διαφορὰν πρὸς τὸ γινόμενον ἐν τῇ καθ ἡμᾶς θαλάττῃ .
καὶ ὁ μὲν τῶν κριθῶν Σικελικὸς μέδιμνός ἐστι δραχμῆς , ὁ δὲ τῶν πυρῶν ἐννέα ὀβολῶν Ἀλεξανδρεινῶν ·
τοῦ δ οἴνου δραχμῆς ὁ μετρητὴς καὶ ἔριφος ὁ μέτριος ὀβολοῦ καὶ λαγώς .
τῶν δ ἀρνῶν τριώβολον καὶ τετρώβολον ἡ τιμή , ὗς δὲ πίων ἑκατὸν μνᾶς ἄγων πέντε δραχμῶν καὶ πρόβατον δυεῖν , τάλαντον δὲ σύκων τριῶν ὀβολῶν , μόσχος δραχμῶν πέντε καὶ βοῦς ζύγιμος δέκα .
τὰ δὲ τῶν ἀγρίων ζῴων κρέα σχεδὸν οὐ δὲ κατηξιοῦτο τιμῆς , ἀλλ ἐν ἐπιδόσει καὶ χάριτι τὴν ἀλλαγὴν ποιοῦνται τούτων .
ἡμῖν δὲ ὁ καλὸς Λαρήνσιος τὴν Ῥώμην Λυσιτανίαν ἑκάστοτε παρέχων ἐμπίπλησι παντοίων ἀγαθῶν ὁσημέραι , μετὰ τοῦ ἡδέος καὶ μεγαλοφρόνως φιλοτιμούμενος , οὐδὲν φερομένοις οἴκοθεν ἢ λογάρια .
πολλῶν δὲ λεχθέντων ἐπὶ τοῖς ἰχθύσι λόγων δῆλος μὲν ἦν ἀχθόμενος ὁ Κύνουλκος .
καὶ ὁ καλὸς Δημόκριτος αὐτὸν προφθάσας ἔφη ·
ἀλλὰ μήν ,  ἄνδρες ἰχθύες  κατὰ τὸν Ἄρχιππον   , παρελίπετε  δεῖ γὰρ καὶ ἡμᾶς μικρὰ προσοψωνῆσαι  τούς τε ὀρυκτοὺς ἰχθύας καλουμένους , οἳ ἐν Ἡρακλείᾳ γίγνονται καὶ περὶ Τίον τοῦ Πόντου τὴν Μιλησίων ἀποικίαν , ἱστοροῦντος περὶ αὐτῶν Θεοφράστου   .
ὁ δ αὐτὸς οὗτος φιλόσοφος καὶ περὶ τῶν πηγνυμένων διὰ χειμῶνα τῷ κρυστάλλῳ ἱστόρησεν , οἳ οὐ πρότερον αἰσθάνονται οὐ δὲ κινοῦνται , πρὶν ἂν εἰς τὰς λοπάδας ἐμβληθέντες ἕψωνται .
ἴδιον δὲ παρὰ τούτους συμβαίνει τὸ περὶ τοὺς ἐν Παφλαγονίᾳ ὀρυκτοὺς καλουμένους ἰχθῦς γινόμενον ·
ὀρύττεσθαι γὰρ κατὰ βάθους πλέονος τοὺς τόπους οὔ τε ποταμῶν ἐπιχύσεις ἔχοντας οὔ τε φανερῶν ναμάτων , καὶ εὑρίσκεσθαι ἐν αὐτοῖς ἰχθῦς ζῶντας .
μνασέας δὲ ὁ Πατρεὺς ἐν τῷ Περίπλῳ   τοὺς ἐν τῷ Κλείτορι ποταμῷ φησιν ἰχθῦς φθέγγεσθαι , καίτοι μόνους εἰρηκότος Ἀριστοτέλους   φθέγγεσθαι σκάρον καὶ τὸν ποτάμιον χοῖρον .
φιλοστέφανος δ ὁ Κυρηναῖος μὲν γένος , Καλλιμάχου δὲ γνώριμος , ἐν τῷ περὶ τῶν παραδόξων ποταμῶν   ἐν Ἀόρνῳ φησὶ τῷ ποταμῷ διὰ Φενεοῦ ῥέοντι ἰχθῦς εἶναι φθεγγομένους ὁμοίως κίχλαις ·
καλεῖσθαι δ αὐτοὺς ποικιλίας .
νυμφόδωρος δ ὁ Συρακόσιος ἐν τοῖς Περίπλοις   ἐν τῷ Ἑλώρῳ ποταμῷ λάβρακας εἶναί φησι καὶ ἐγχέλεις μεγάλας οὕτω τιθασοὺς ὡς ἐκ τῶν χειρῶν δέχεσθαι τῶν προσφερόντων ἄρτους .
ἐγὼ δὲ ἐν τῇ κατὰ Χαλκίδα Ἀρεθούσῃ τεθέαμαι , ἴσως δὲ καὶ ὑμῶν οἱ πλεῖστοι , κεστρεῖς χειροήθεις καὶ ἐγχέλεις ἐνώτια ἐχούσας ἀργυρᾶ καὶ χρυσᾶ , λαμβανούσας τε καὶ λαμβάνοντας παρὰ τῶν προσφερόντων τροφὰς τά τε ἀπὸ τῶν ἱερείων σπλάγχνα καὶ τυροὺς χλωρούς .
σῆμος δ ἐν ἕκτῳ Δηλιάδος    Ἀθηναίοις , φησί , θυομένοις ἐν Δήλῳ τὴν χέρνιβα βάψας ὁ παῖς προσήνεγκε κ ἀν τῇ φιάλῃ μετὰ τοῦ ὕδατος ἰχθῦς κατέχεεν .
εἰπεῖν οὖν αὐτοῖς τοὺς τῶν Δηλίων μάντεις ὡς κυριεύσουσι τῆς θαλάσσης .
πολύβιος δ ἐν τῇ τετάρτῃ καὶ τριακοστῇ τῶν ἱστοριῶν   μετὰ τὴν Πυρήνην φησὶν ἕως τοῦ Νάρβωνος ποταμοῦ πεδίον εἶναι , δι οὗ φέρεσθαι ποταμοὺς Ἰλλέβεριν καὶ Ῥόσκυνον ῥέοντας παρὰ πόλεις ὁμωνύμους κατοικουμένας ὑπὸ Κελτῶν .
ἐν οὖν τῷ πεδίῳ τούτῳ εἶναι τοὺς λεγομένους ἰχθῦς ὀρυκτούς .
εἶναί τε τὸ πεδίον λεπτόγειον καὶ πολλὴν ἄγρωστιν ἔχον πεφυκυῖαν ·
ὑπὸ δὲ ταύτην διάμμου τῆς γῆς οὔσης ἐπὶ δύο καὶ τρεῖς πήχεις ὑπορρεῖν τὸ πλαζόμενον ἀπὸ τῶν ποταμῶν ὕδωρ ·
μεθ οὗ ἰχθύες κατὰ τὰς παρεκχύσεις ὑποτρέχοντες ὑπὸ τὴν γῆν χάριν τῆς τροφῆς  φιληδοῦσι γὰρ τῇ τῆς ἀγρώστεως ῥίζη  πεποιήκασι πᾶν τὸ πεδίον πλῆρες ἰχθύων ὑπογείων , οὓς ἀνορύττοντες λαμβάνουσιν .
ἐν Ἰνδοῖς δέ φησι Θεόφραστος   τοὺς ἰχθῦς ἐκ τῶν ποταμῶν εἰς τὴν γῆν ἐξιόντας καὶ πηδῶντας πάλιν εἰς τὸ ὕδωρ ἀπιέναι καθάπερ τοὺς βατράχους , ὁμοίους ὄντας τὴν ἰδέαν τοῖς μαξείνοις καλουμένοις ἰχθύσιν .
οὐκ ἔλαθεν δέ με οὐ δὲ Κλέαρχος ὁ ἀπὸ τοῦ περιπάτου ὅσ εἴρηκε καὶ περὶ τοῦ ἐξωκοίτου καλουμένου ἰχθύος ἐν τῷ ἐπιγραφομένῳ περὶ τῶν ἐνύδρων   .
εἴρηκε γὰρ  κρατεῖν δ οἶμαι καὶ τῆς λέξεως οὕτως ἐχούσης ·
ὁ ἐξώκοιτος ἰχθύς , ὃν ἔνιοι καλοῦσιν ἅδωνιν , τ οὔνομα μὲν εἴληφε διὰ τὸ πολλάκις τὰς ἀναπαύσεις ἔξω τοῦ ὑγροῦ ποιεῖσθαι ·
ἐστὶ δὲ ὑπόπυρρος καὶ ἀπὸ τῶν βραγχίων ἑκατέρωθεν τοῦ σώματος μέχρι τῆς κέρκου μίαν ἔχει διηνεκῆ λευκὴν ῥάβδον .
ἐστὶ δὲ στρογγύλος , ἀλλ οὐ πλατὺς ὢν κατὰ τὸ μέγεθος ἴσος ἐστὶ τοῖς παραιγιαλίταις κεστρινίσκοις ·
οὗτοι δ εἰσὶν ὀκταδάκτυλοι μάλιστα τὸ μῆκος .
τὸ δὲ σύνολον ὁμοιότατός ἐστι τῷ καλουμένῳ τράγῳ ἰχθυδίῳ πλὴν τοῦ ὑπὸ τὸν στόμαχον μέλανος , ὃ καλοῦσι τοῦ τράγου πώγωνα .
ἐστὶ δ ὁ ἐξώκοιτος τῶν πετραίων καὶ βιοτεύει περὶ τοὺς πετρώδεις τόπους ·
καὶ ὅταν ᾖ γαλήνη , συνεξορούσας τῷ κύματι κεῖται ἐπὶ τῶν πετριδίων πολὺν χρόνον ἀναπαυόμενος ἐν τῷ ξηρῷ καὶ μεταστρέφει μὲν ἑαυτὸν πρὸς τὸν ἥλιον ·
ὅταν δ ἱκανῶς αὐτῷ τὰ πρὸς τὴν ἀνάπαυσιν ἔχῃ , προσκυλινδεῖται τῷ ὑγρῷ , μέχρι οὗ ἂν πάλιν ὑπολαβὸν αὐτὸν τὸ κῦμα κατενέγκῃ μετὰ τῆς ἀναρροίας εἰς τὴν θάλασσαν .
ὅταν δ ἐγρηγορὼς ἐν τῷ ξηρῷ τύχῃ , φυλάττεται τῶν ὀρνίθων τοὺς παρευδιαστὰς καλουμένους , ὧν ἐστι κηρύλος , τροχίλος καὶ ὁ τῇ κρεκὶ προσεμφερὴς ἐρῳδιός ·
οὗτοι γὰρ ἐν ταῖς εὐδίαις παρὰ τὸ ξηρὸν νεμόμενοι πολλάκις αὐτῷ περιπίπτουσιν , οὓς ὅταν προΐδηται φεύγει πηδῶν καὶ ἀσπαίρων , ἕως ἂν εἰς τὸ ὕδωρ ἀποκυμβήσῃ .
ἔτι ὁ αὐτὸς Κλέαρχος καὶ ταῦτά φησι , σαφέστερον τοῦ Κυρηναίου Φιλοστεφάνου , οὗ πρότερον ἐμνήσθην   ·
ἐπεί τινες τῶν ἰχθύων οὐκ ἔχοντες βρόγχον φθέγγονται .
τοιοῦτοι δ εἰσὶν οἱ περὶ Κλείτορα τῆς Ἀρκαδίας ἐν τῷ Λάδωνι καλουμένῳ ποταμῷ ·
φθέγγονται γὰρ καὶ πολὺν ἦχον ἀποτελοῦσιν .
νικόλαος δ ὁ Δαμασκηνὸς ἐν τῇ τετάρτῃ πρὸς ταῖς ἑκατὸν τῶν ἱστοριῶν    περὶ Ἀπάμειαν , φησί , τὴν Φρυγιακὴν κατὰ τὰ Μιθριδατικὰ σεισμῶν γενομένων ἀνεφάνησαν περὶ τὴν χώραν αὐτῶν λίμναι τε πρότερον οὐκ οὖσαι καὶ ποταμοὶ καὶ ἄλλαι πηγαὶ ὑπὸ τῆς κινήσεως ἀνοιχθεῖσαι , πολλαὶ δὲ καὶ ἠφανίσθησαν , τοσοῦτόν τε ἄλλο ἀνέβλυσεν αὐτῶν ἐν τῇ γῇ πικρόν τε καὶ γλαυκὸν ὕδωρ , πλεῖστον ὅσον ἀπεχούσης τῶν τόπων τῆς θαλάσσης , ὥστε ὀστρέων πλησθῆναι τὸν πλησίον τόπον ἅπαντα καὶ ἰχθύων τῶν τε ἄλλων ὅσα τρέφει ἡ θάλασσα .
οἶδα δὲ καὶ πολλαχοῦ ὕσαντα τὸν θεὸν ἰχθύσι ·
φαινίας γοῦν ἐν δευτέρῳ πρυτάνεων Ἐρεσίων   ἐν Χερρονήσῳ φησὶν ἐπὶ τρεῖς ἡμέρας ὗσαι τὸν θεὸν ἰχθύας .
καὶ Φύλαρχος δ ἐν τετάρτῃ   ἑωρακέναι τινὰς πολλαχοῦ τὸν θεὸν ὕσαντα ἰχθύσι , πολλάκις δὲ καὶ γυρίνοις τοῦ αὐτοῦ συμβαίνοντος .
ἡρακλείδης γοῦν ὁ Λέμβος ἐν τῇ καʹ τῶν ἱστοριῶν    περὶ τὴν Παιονίαν καὶ Δαρδανίαν βατράχους , φησίν , ὗσεν ὁ θεὸς καὶ τοσοῦτο αὐτῶν ἐγένετο τὸ πλῆθος ὡς τὰς οἰκίας καὶ τὰς ὁδοὺς πλήρεις εἶναι .
τὰς μὲν οὖν πρώτας ἡμέρας κτείνοντες τούτους καὶ συγκλείοντες τὰς οἰκίας διεκαρτέρουν ·
ὡς δ οὐδὲν ἤνυον , ἀλλὰ τά τε σκεύη ἐπληροῦτο καὶ μετὰ τῶν ἐδεσμάτων εὑρίσκοντο συνεψόμενοι καὶ συνοπτώμενοι οἱ βάτραχοι καὶ πρὸς τούτοις οὔ τε τοῖς ὕδασιν ἦν χρῆσθαι οὔ τε τοὺς πόδας ἐπὶ τὴν γῆν θεῖναι συσσεσωρευμένων αὐτῶν , ἐνοχλούμενοι δὲ καὶ ὑπὸ τῆς τῶν τετελευτηκότων ὀδμῆς ἔφυγον τὴν χώραν .
οἶδα δὲ καὶ Ποσειδώνιον τὸν ἀπὸ τῆς στοᾶς εἰπόντα καὶ περὶ πλήθους ἰχθύων τάδε   ·
ὅτε Τρύφων ὁ Ἀπαμεὺς ὁ τὴν τῶν Σύρων βασιλείαν ἁρπάσας ἐπολεμεῖτο ὑπὸ Σαρπηδόνος τοῦ Δημητρίου στρατηγοῦ περὶ Πτολεμαΐδα πόλιν καὶ ὡς ὁ Σαρπηδὼν ληφθεὶς ἀνεχώρησεν εἰς τὴν μεσόγαιαν μετὰ τῶν ἰδίων στρατιωτῶν , οἱ δὲ τοῦ Τρύφωνος ὥδευον κατὰ τὸ πλησίαλον νικήσαντες τῇ μάχῃ , ἐξαίφνης πελάγιον κῦμα ἐξαρθὲν μετέωρον εἰς ὕψος ἐξαίσιον ἐπῆλθεν τῇ γῇ καὶ πάντας αὐτοὺς ἐπέκλυσεν διέφθειρέν τε ὑποβρυχίους , ἰχθύων τε πολὺν σωρὸν ἀναχωροῦν τὸ κῦμα μετὰ τῶν νεκρῶν κατέλιπε .
καὶ οἱ περὶ τὸν Σαρπηδόνα ἀκούσαντες τὴν συμφορὰν ἐπελθόντες τοῖς μὲν τῶν πολεμίων σώμασιν ἐφήσθησαν , ἰχθύων δὲ ἀφθονίαν ἀπηνέγκαντο καὶ ἔθυσαν Ποσειδῶνι τροπαίῳ πρὸς τοῖς προαστείοις τῆς πόλεως .
οὐ κατασιωπήσομαι δὲ οὐ δὲ τοὺς ἐν Λυκίᾳ ἰχθυομάντεις ἄνδρας , περὶ ὧν ἱστορεῖ Πολύχαρμος ἐν δευτέρῳ Λυκιακῶν   γράφων οὕτως ·
ὅταν γὰρ διέλθωσι πρὸς τὴν θάλασσαν , οὗ τὸ ἄλσος ἐστὶ πρὸς τῷ αἰγιαλῷ τοῦ Ἀπόλλωνος , ἐν ᾧ ἐστιν ἡ δῖνα ἐπὶ τῆς ἀμάθου , παραγίνονται ἔχοντες οἱ μαντευόμενοι ὀβελίσκους δύο ξυλίνους , ἔχοντας ἐφ ἑκατέρῳ σάρκας ὀπτὰς ἀριθμῷ δέκα .
καὶ ὁ μὲν ἱερεὺς κάθηται πρὸς τῷ ἄλσει σιωπῇ , ὁ δὲ μαντευόμενος ἐμβάλλει τοὺς ὀβελίσκους εἰς τὴν δῖναν καὶ ἀποθεωρεῖ τὸ γινόμενον .
μετὰ δὲ τὴν ἐμβολὴν τῶν ὀβελίσκων πληροῦται θαλάσσης ἡ δῖνα καὶ παραγίνεται ἰχθύων πλῆθος τοσοῦτον ὥστ ἐκπλήττεσθαι τὸ ἀόρατον τοῦ πράγματος , τῷ δὲ μεγέθει τοιούτων ὥστε καὶ εὐλαβηθῆναι .
ὅταν δὲ ἀπαγγείλῃ τὰ εἴδη τῶν ἰχθύων ὁ προφήτης , οὕτως τὸν χρησμὸν λαμβάνει παρὰ τοῦ ἱερέως ὁ μαντευόμενος περὶ ὧν ηὔξατο .
φαίνονται δὲ ὀρφοί , γλαῦκοι , ἐνίοτε δὲ φάλλαιναι ἢ πρίστεις , πολλοὶ δὲ καὶ ἀόρατοι ἰχθῦς καὶ ξένοι τῇ ὄψει .
ἀρτεμίδωρος δ ἐν τῷ δεκάτῳ τῶν Γεωγραφουμένων λέγεσθαί φησιν ὑπὸ τῶν ἐπιχωρίων πηγὴν ἀναδίδοσθαι γλυκέος ὕδατος , ὅθεν συμβαίνειν δίνας γίνεσθαι ·
γίνεσθαι δὲ καὶ ἰχθύας ἐν τῷ δινάζοντι τόπῳ μεγάλους .
τούτοις δὲ οἱ θυσιάζοντες ἐμβάλλουσιν ἀπαρχὰς τῶν θυσιαζομένων ἐπὶ ξυλίνων ὀβελίσκων ἀναπείροντες κρέα ἑφθὰ καὶ ὀπτὰ καὶ μάζας καὶ ἄρτους .
ὀνομάζεται δὲ ὁ λιμὴν καὶ ὁ τόπος οὗτος Δῖνος .
οἶδα δὲ καὶ Φύλαρχον εἰρηκότα που   περὶ μεγάλων ἰχθύων καὶ τῶν συμπεμφθέντων αὐτοῖς σύκων χλωρῶν , ὅτι αἰνιττόμενος Πάτροκλος ὁ Πτολεμαίου στρατηγὸς Ἀντιγόνῳ τῷ βασιλεῖ ἔπεμπεν , ὡς Δαρείῳ Σκύθαι ἐπερχομένῳ αὐτῶν τῇ χώρᾳ ·
ἔπεμψαν γὰρ οὗτοι μέν , ὥς φησιν Ἡρόδοτος   , ὄρνιν καὶ ὀιστὸν καὶ βάτραχον ·
ἀλλ ὅ γε Πάτροκλος , ὡς διὰ τῆς τρίτης τῶν ἱστοριῶν φησιν ὁ Φύλαρχος , πεμφθέντων τῶν προειρημένων σύκων καὶ ἰχθύων .
ἐτύγχανεν δὲ κωθωνιζόμενος ὁ βασιλεὺς καὶ ὡς πάντες διηποροῦντο ἐπὶ τοῖς δώροις , ὁ Ἀντίγονος γελάσας πρὸς τοὺς φίλους ἔφη γινώσκειν τί βούλεται τὰ ξένια ·
ἢ γὰρ θαλαττοκρατεῖν ἡμᾶς φησι Πάτροκλος ἢ τῶν σύκων τρώγειν .
οὐ λανθάνει δέ με καὶ ὅτι κοινῶς πάντες οἱ ἰχθύες καμασῆνες ὑπὸ Ἐμπεδοκλέους ἐλέχθησαν τοῦ φυσικοῦ οὕτως   πῶς καὶ δένδρεα μακρὰ καὶ εἰνάλιοι καμασῆνες , καὶ ὅτι ὁ τὰ Κύπρια ποιήσας ἔπη , εἴ τε Κύπριός τίς ἐστιν ἢ Στασῖνος ἢ ὅστις δή ποτε χαίρει ὀνομαζόμενος , τὴν Νέμεσιν ποιεῖ διωκομένην ὑπὸ Διὸς καὶ εἰς ἰχθὺν μεταμορφουμένην διὰ τούτων   ·
τοὺς δὲ μέτα τριτάτην Ἑλένην τέκε , θαῦμα βροτοῖσι ·
τήν ποτε καλλίκομος Νέμεσις φιλότητι μιγεῖσα Ζηνὶ θεῶν βασιλῆι τέκεν κρατερῆς ὑπ ἀνάγκης .
φεῦγε γὰρ οὐ δ ἔθελεν μιχθήμεναι ἐν φιλότητι πατρὶ Διὶ Κρονίωνι ·
ἐτείρετο γὰρ φρένας αἰδοῖ καὶ νεμέσει ·
κατὰ γῆν δὲ καὶ ἀτρύγετον μέλαν ὕδωρ φεῦγεν , Ζεὺς δ ἐδίωκε ·
λαβεῖν δ ἐλιλαίετο θυμῷ ἄλλοτε μὲν κατὰ κῦμα πολυφλοίσβοιο θαλάσσης ἰχθύι εἰδομένην , πόντον πολὺν ἐξορόθυνεν , ἄλλοτ  ἀν Ὠκεανὸν ποταμὸν καὶ πείρατα γαίης , ἄλλοτ  ἀν ἤπειρον πολυβώλακα .
γίγνετο δ αἰεὶ θηρί  ὅσ ἤπειρος αἰνὰ τρέφει , ὄφρα φύγοι νιν .
οἶδα δὲ καὶ τὰ περὶ τὴν ἀπόπυριν καλουμένην περὶ τὴν Βόλβην λίμνην , περὶ ἧς Ἡγήσανδρος ἐν τοῖς ὑπομνήμασι φησὶν οὕτως   ·
Ἀπολλωνίαν τὴν Χαλκιδικὴν δύο ποταμοὶ περιρρέουσιν Ἀμμίτης καὶ Ὀλυνθιακός ·
ἐμβάλλουσι δ ἀμφότεροι εἰς τὴν Βόλβην λίμνην .
ἐπὶ δὲ τοῦ Ὀλυνθιακοῦ μνημεῖόν ἐστιν Ὀλύνθου τοῦ Ἡρακλέους καὶ Βόλβης υἱοῦ .
κατὰ δὲ τὸν Ἀνθεστηριῶνα καὶ Ἐλαφηβολιῶνα λέγουσιν οἱ ἐπιχώριοι διότι πέμπει ἡ Βόλβη τὴν ἀπόπυριν Ὀλύνθῳ , καὶ κατὰ τὸν καιρὸν τοῦτον ἀπέραντον πλῆθος ἰχθύων ἐκ τῆς λίμνης εἰς τὸν Ὀλυνθιακὸν ἀναβαίνειν ποταμόν .
ἐστὶ δὲ βραχύς , ὥστε μόλις κρύπτειν τὸ σφυρόν ·
ἀλλ οὐδὲν ἧττον τοσοῦτον ἔρχεται πλῆθος ἰχθύων ὥστε τοὺς περιοίκους ἅπαντας ἱκανὸν εἰς τὴν ἑαυτῶν χρείαν συντιθέναι τάριχος .
θαυμαστὸν δέ ἐστι τὸ μὴ παραλλάττειν τὸ τοῦ Ὀλύνθου μνημεῖον .
πρότερον μὲν οὖν φασι τοὺς κατὰ τὴν Ἀπολλωνίαν Ἐλαφηβολιῶνος τὰ νόμιμα συντελεῖν τοῖς τελευτήσασι , νῦν δ Ἀνθεστηριῶνος .
διὰ ταύτην οὖν τὴν αἰτίαν μόνοις τούτοις τοῖς μησὶ τοὺς ἰχθῦς τὴν ἀνάβασιν ποιεῖσθαι , ἐν οἷς τοὺς τετελευτηκότας εἰώθασι τιμᾶν .
καὶ ταῦτα μὲν ταύτῃ , ἄνδρες ἰχθύες ·
ὑμεῖς γὰρ πάντα συναθροίσαντες βορὰν ἡμᾶς τοῖς ἰχθύσι παραβεβλήκατε καὶ οὐκ ἐκείνους ἡμῖν , τοσαῦτα εἰπόντες ὅσα οὐ δὲ Ἰχθύας ὁ Μεγαρικὸς φιλόσοφος οὐ δ Ἰχθύων ·
ὄνομα δὲ καὶ τοῦτο κύριον , οὗ μνημονεύει Τηλεκλείδης ἐν Ἀμφικτύοσι   .
δι ὑμᾶς δὲ καὶ τῷ παιδὶ παρακελεύσομαι κατὰ τοὺς Φερεκράτους Μυρμηκανθρώπους   ·
μηδέποτ  ἰχθύν , ὦ Δευκαλίων , μη δ ἢν αἰτῶ παραθῇς μοι .
καὶ γὰρ ἐν Δήλῳ φησὶ Σῆμος ὁ Δήλιος ἐν βʹ Δηλιάδος    ὅταν θύωσι τῇ Βριζοῖ  αὕτη δ ἐστὶν ἡ ἐνυπνιόμαντις ·
βρίζειν δ οἱ ἀρχαῖοι λέγουσι τὸ καθεύδειν   ·
ἔνθα δ ἀποβρίξαντες ἐμείναμεν ἠῶ δῖαν  ταύτῃ οὖν ὅταν θύωσιν αἱ Δηλιάδες , προσφέρουσιν αὐτῇ σκάφας πάντων πλήρεις ἀγαθῶν πλὴν ἰχθύων διὰ τὸ εὔχεσθαι ταύτῃ περί τε πάντων καὶ ὑπὲρ τῆς τῶν πλοίων σωτηρίας .
χρύσιππον δ , ἄνδρες φίλοι , τὸν τῆς στοᾶς ἡγεμόνα κατὰ πολλὰ θαυμάζων ἔτι μᾶλλον ἐπαινῶ τὸν πολυθρύλητον ἐπὶ τῇ ὀψολογίᾳ Ἀρχέστρατον αἰεί ποτε μετὰ Φιλαινίδος κατατάττοντα , εἰς ἣν ἀναφέρεται τὸ περὶ ἀφροδισίων ἀκόλαστον σύγγραμμα , ὅπερ φησὶ ποιῆσαι Αἰσχρίων ὁ Σάμιος ἰαμβοποιὸς Πολυκράτη τὸν σοφιστὴν ἐπὶ διαβολῇ τῆς ἀνθρώπου σωφρονεστάτης γενομένης .
ἔχει δὲ οὕτως τὰ ἰαμβεῖα   ·
ἐγὼ Φιλαινὶς ἡ πίβωτος ἀνθρώποις ἐνταῦθα γήρᾳ τῷ μακρῷ κεκοίμημαι .
μή μ , ὦ μάταιε ναῦτα , τὴν ἄκραν κάμπτων χλεύην τε ποιεῦ καὶ γέλωτα καὶ λάσθην ·
οὐ γὰρ μὰ τὸν Ζεῦν , οὐ μὰ τοὺς κάτω κούρους , οὐκ ἦν ἐς ἄνδρας μάχλος οὐ δὲ δημώδης ·
πολυκράτης δὲ τὴν γενῆν Ἀθηναῖος , λόγων τι παιπάλημα καὶ κακὴ γλῶσσα , ἔγραψεν ἅσσ ἔγραψ ·
ἐγὼ γὰρ οὐκ οἶδα .
ἀλλ οὖν ὅ γε θαυμασιώτατος Χρύσιππος ἐν τῷ πέμπτῳ περὶ τοῦ καλοῦ καὶ τῆς ἡδονῆς φησι ·
καὶ βιβλία τά τε Φιλαινίδος καὶ τὴν τοῦ Ἀρχεστράτου Γαστρονομίαν καὶ δυνάμεις ἐρωτικὰς καὶ συνουσιαστικάς , ὁμοίως δὲ καὶ τὰς θεραπαίνας ἐμπείρους τοιῶνδε κινήσεών τε καὶ σχημάτων καὶ περὶ τὴν τούτων μελέτην γινομένας .
ἐκμανθάνειν τ αὐτοὺς τὰ τοιαῦτα καὶ κτᾶσθαι τὰ περὶ τούτων γεγραμμένα Φιλαινίδι καὶ Ἀρχεστράτῳ καὶ τοῖς τὰ ὅμοια γράψασιν .
κ ἀν τῷ ἑβδόμῳ δέ φησι ·
καθάπερ γὰρ οὐκ ἐκμανθάνειν τὰ Φιλαινίδος καὶ τὴν Ἀρχεστράτου Γαστρονομίαν ἔστιν ὡς φέροντά τι πρὸς τὸ ζῆν ἄμεινον .
ὑμεῖς δὲ πολλάκις τοῦ Ἀρχεστράτου τούτου μνημονεύσαντες ἀκολασίας ἐπληρώσατε τὸ συμπόσιον .
τί γὰρ τῶν ἐπιτρῖψαι δυναμένων παρέλιπεν ὁ καλὸς οὗτος ἐποποιὸς καὶ μόνος ζηλώσας τὸν Σαρδαναπάλλου τοῦ Ἀνακυνδαράξεω βίον , ὃν ἀδιανοητότερον εἶναι ἢκατὰ τὴν προσηγορίαν τοῦ πατρὸς Ἀριστοτέλης ἔφη   , ἐφ οὗ τοῦ τάφου ἐπιγεγράφθαι φησὶ Χρύσιππος τάδε ·
εὖ εἰδὼς ὅτι θνητὸς ἔφυς σὸν θυμὸν ἄεξε , τερπόμενος θαλίῃσι ·
θανόντι σοι οὔτις ὄνησις .
καὶ γὰρ ἐγὼ σποδός εἰμι , Νίνου μεγάλης βασιλεύσας ·
κεῖν  ἔχω ὅσσ ἔφαγον καὶ ἐφύβρισα καὶ σὺν ἔρωτι τέρπν  ἔπαθον ·
τὰ δὲ πολλὰ καὶ ὄλβια πάντα λέλυνται .
ἥδε σοφὴ βιότοιο παραίνεσις , οὐδέ ποτ αὐτῆς λήσομαι ·
ἐκτήσθω δ ὁ θέλων τὸν ἀπείρονα χρυσόν .
καὶ ἐπὶ τῶν Φαιάκων δὲ ὁ ποιητὴς ἔφη ·
αἰεὶ δ ἡμῖν δαίς τε φίλη κίθαρίς τε χοροί τε εἵματά τ ἐξημοιβὰ λόετρά τε θερμὰ καὶ εὐναί .
καὶ ἄλλος δέ τίς φησι τῷ Σαρδαναπάλλῳ παραπλήσιος , ὑποτιθέμενος καὶ οὗτος τοῖς μὴ σωφρονοῦσι τοιάδε   ·
πᾶσιν δὲ θνητοῖς βούλομαι παραινέσαι τ οὐφήμερον ζῆν ἡδέως ·
ὁ γὰρ θανὼν τὸ μηδέν ἐστι καὶ σκιὰ κατὰ χθονός .
μικροῦ δὲ βιότου ζῶντ ἐπαυρέσθαι χρεών .
καὶ Ἄμφις δ ὁ κωμῳδιοποιὸς ἐν Ἰαλέμῳ   φησί ·
ὅστις δὲ θνητὸς γενόμενος μὴ τῷ βίῳ ζητεῖ τι τερπνὸν προσφέρειν , τὰ δ ἄλλ  ἐᾷ , μάταιός ἐστιν ἔν γ ἐμοὶ καὶ τοῖς σοφοῖς κριταῖς ἅπασιν ἐκ θεῶν τε δυστυχής .
καὶ ἐν τῇ ἐπιγραφομένῃ δὲ Γυναικοκρατίᾳ τὰ ὅμοια λέγει   ·
πῖνε , παῖζε ·
θνητὸς ὁ βίος , ὀλίγος οὑπὶ γῇ χρόνος ·
ὁ θάνατος δ ἀθάνατός ἐστιν , ἂν ἅπαξ τις ἀποθάνῃ .
καὶ Βακχίδας δέ τις τὸν αὐτὸν Σαρδαναπάλλῳ ζήσας βίον ἀποθανὼν ἐπὶ τοῦ τάφου ἐπιγεγραμμένον ἔχει ·
πιέν , φαγὲν καὶ πάντα τᾷ ψυχᾷ δόμεν ·
κ ἠγὼ γὰρ ἕστακ  ἀντὶ Βακχίδα λίθος .
ἄλεξις δ ἐν Ἀσωτοδιδασκάλῳ , φησὶ Σωτίων ὁ Ἀλεξανδρεὺς ἐν τοῖς περὶ τῶν Τίμωνος σίλλων ·
ἐγὼ γὰρ οὐκ ἀπήντησα τῷ δράματι ·
πλείονα τῆς μέσης καλουμένης κωμῳδίας ἀναγνοὺς δράματα τῶν ὀκτακοσίων καὶ τούτων ἐκλογὰς ποιησάμενος οὐ περιέτυχον τῷ Ἀσωτοδιδασκάλῳ , ἀλλ οὐδ  ἀναγραφῆς ἀξιωθέν τινι σύνοιδα ·
οὔ τε γὰρ Καλλίμαχος οὔ τε Ἀριστοφάνης αὐτὸ ἀνέγραψαν , ἀλλ οὐδ  οἱ τὰς ἐν Περγάμῳ ἀναγραφὰς ποιησάμενοι   ὁ δὲ Σωτίων φησὶν ἐν τῷ δράματι Ξανθίαν τινὰ οἰκέτην πεποιῆσθαι προτρεπόμενον ἐπὶ ἡδυπάθειαν ὁμοδούλους ἑαυτοῦ καὶ λέγοντα   ·
τί ταῦτα ληρεῖς , φληναφῶν ἄνω κάτω Λύκειον , Ἀκαδήμειαν , Ὠιδείου πύλας , λήρους σοφιστῶν ;
οὐ δὲ ἓν τούτων καλόν .
πίνωμεν , ἐμπίνωμεν , ὦ Σίκων , Σίκων , χαίρωμεν , ἕως ἔνεστι τὴν ψυχὴν τρέφειν .
τύρβαζε , Μάνη ·
γαστρὸς οὐδὲν ἥδιον .
αὕτη πατήρ σοι καὶ πάλιν μήτηρ μόνη .
ἀρεταὶ δὲ πρεσβεῖαί τε καὶ στρατηγίαι κόμποι κενὰ ψοφοῦντες ἀντ ὀνειράτων .
ψύξει σε δαίμων τῷ πεπρωμένῳ χρόνῳ ·
ἕξεις δ ὅσ  ἂν φάγῃς τε καὶ πίῃς μόνα ·
σποδὸς δὲ τ ἄλλα , Περικλέης , Κόδρος , Κίμων .
κρεῖττον δ ἂν εἶχε , φησὶν ὁ Χρύσιππος , εἰ μετελήφθη τὰ ἐπὶ τοῦ Σαρδαναπάλλου οὕτως ·
εὖ εἰδὼς ὅτι θνητὸς ἔφυς σὸν θυμὸν ἄεξε , τερπόμενος μύθοισι ·
φαγόντι σοι οὔτις ὄνησις .
καὶ γὰρ ἐγὼ ῥάκος εἰμί , φαγὼν ὡς πλεῖστα καὶ ἡσθείς .
ταῦτ  ἔχω ὅσσ ἔμαθον καὶ ἐφρόντισα καὶ μετὰ τούτων ἔσθλ  ἔπαθον ·
τὰ δὲ λοιπὰ καὶ ἡδέα πάντα λέλειπται .
παγκάλως δὲ καὶ ὁ Τίμων ἔφη   ·
πάντων μὲν πρώτιστα κακῶν ἐπιθυμίη ἐστί .
κλέαρχος δὲ ἐν τοῖς περὶ παροιμιῶν   καὶ διδάσκαλον τοῦ Ἀρχεστράτου γενέσθαι φησὶν Τερψίωνα , ὃν καὶ πρῶτον Γαστρολογίαν γράψαντα διακελεύεσθαι τοῖς μαθηταῖς τίνων ἀφεκτέον .
ἀπεσχεδιακέναι τε τὸν Τερψίωνα καὶ περὶ τῆς χελώνης τάδε ·
ἢ κρῆ χελώνης δεῖ φαγεῖν ἢ μὴ φαγεῖν .
ἄλλοι δ οὕτως λέγουσιν ·
ἢ δεῖ χελώνης κρέα φαγεῖν ἢ μὴ φαγεῖν .
πόθεν δὲ ὑμῖν , ὦ σοφώτατοι , ἐπῆλθε καὶ ὁ ὀψολόγος Δωρίων , ὡς καὶ συγγραφεύς τις γενόμενος ;
ὃν ἐγὼ κρουματοποιὸν οἶδα ὀνομαζόμενον καὶ φίλιχθυν , συγγραφέα δὲ οὔ .
ὡς μὲν οὖν κρουματοποιοῦ μνημονεύει Μάχων ὁ κωμῳδιοποιὸς οὕτως ·
ὁ κρουματοποιὸς Δωρίων ποτ εἰς Μυλῶν ἐλθὼν κατάλυσιν οὐδαμοῦ μισθωσίμην δυνάμενος εὑρεῖν ἐν τεμένει καθίσας τινί , ὃ πρὸ τῶν πυλῶν ἦν κατὰ τύχην ἱδρυμένον , ἰδών τ ἐκεῖ θύοντα τὸν νεωκόρον ,  πρὸς τῆς Ἀθηνᾶς καὶ θεῶν , τίνος , φράσον , ἐστὶν ὁ νεώς , βέλτιστε , φησίν , οὑτοσί ;
ὃ δ εἶπεν αὐτῷ  Ζηνοποσειδῶνος , ξένε .
ὁ Δωρίων δὲ  πῶς ἂν οὖν ἐνταῦθ , ἔφη , δύναιτο καταγωγεῖον ἐξευρεῖν τις , οὗ καὶ τοὺς θεοὺς φάσκουσιν οἰκεῖν σύνδυο ;
λυγκεὺς δ ὁ Σάμιος , ὁ Θεοφράστου μὲν μαθητής , Δούριδος δὲ ἀδελφὸς τοῦ τὰς ἱστορίας γράψαντος καὶ τυραννήσαντος τῆς πατρίδος , ἐν τοῖς ἀποφθέγμασιν ·
Δωρίωνι τῷ αὐλητῇ φάσκοντός τινος ἀγαθὸν ἰχθὺν εἶναι βατίδα ,  ὥσπερ ἂν εἴ τις , ἔφη , ἑφθὸν τρίβωνα ἐσθίοι  .
ἐπαινοῦντος δ ἄλλου τὰ τῶν θύννων ὑπογάστρια  καὶ μάλα , ἔφη ·
δεῖ μέντοι γε ἐσθίειν αὐτά , ὥσπερ ἐγὼ ἐσθίω .
εἰπόντος δὲ  πῶς ;
ἡδέως  ἔφη .
τοὺς δὲ καράβους ἔφη τρία ἔχειν , διατριβὴν καὶ εὐωχίαν καὶ θεωρίαν .
ἐν Κύπρῳ δὲ παρὰ Νικοκρέοντι δειπνῶν ἐπῄνεσε ποτήριόν τι .
καὶ ὁ Νικοκρέων ἔφη ·
ἐὰν βούλῃ , ὁ αὐτὸς τεχνίτης ποιήσει σοι ἕτερον .
σοί γε , ἔφη , ἐμοὶ δὲ τοῦτο δός ,  οὐκ ἀνοήτως γε τοῦτο φήσας ὁ αὐλητής ·
λόγος γὰρ παλαιὸς ὡς ὅτι ἀνδρὶ μὲν αὐλητῆρι θεοὶ νόον οὐκ ἐνέφυσαν , ἀλλ  ἅμα τῷ φυσῆν χὠ νόος ἐκπέταται .
ἡγήσανδρος δ ἐν τοῖς ὑπομνήμασι   τάδε φησὶ περὶ αὐτοῦ ·
Δωρίων ὁ ὀψοφάγος τοῦ παιδὸς οὐκ ἀγοράσαντος ἰχθῦς μαστιγῶν αὐτὸν ἐκέλευεν τῶν ἀρίστων ἰχθύων ὀνόματα λέγειν .
τοῦ δὲ παιδὸς ὀρφὸν καὶ γλαυκίσκον καὶ γόγγρον καὶ τοιούτους ἑτέρους καταριθμοῦντος  ἰχθύων σε , φησίν , ἐκέλευον ὀνόματα λέγειν , οὐ θεῶν .
ὁ αὐτὸς Δωρίων καταγελῶν τοῦ ἐν τῷ Τιμοθέου Ναυτίλῳ χειμῶνος ἔφασκεν ἐν κακκάβᾳ ζεούσᾳ μείζονα ἑωρακέναι χειμῶνα .
ἀριστόδημος δὲ ἐν δευτέρῳ γελοίων ἀπομνημονευμάτων   φησί ·
Δωρίωνος τοῦ κρουματοποιοῦ κυλλόποδος ὄντος ἀπώλετο ἐν συμποσίῳ τοῦ χωλοῦ ποδὸς τὸ βλαυτίον .
καὶ ὃς  οὐθέν , ἔφη , πλεῖον καταράσομαι τῷ κλέψαντι ἢ ἁρμόσαι αὐτῷ τὸ σανδάλιον .
ὅτι δ ἦν ὁ Δωρίων οὗτος ἐπὶ ὀψοφαγίᾳ διαβόητος φανερὸν ἐξ ὧν λέγει Μνησίμαχος ὁ κωμῳδιοποιὸς ἐν Φιλίππῳ δράματι   ·
οὔκ , ἀλλὰ καὶ τῆς νυκτός ἐστι Δωρίων ἔνδον παρ ἡμῖν λοπαδοφυσητής .
οἶδα δὲ καὶ ἃ ὁ Ἑρμιονεὺς Λᾶσος ἔπαιξε περὶ ἰχθύων , ἅπερ Χαμαιλέων ἀνέγραψεν ὁ Ἡρακλεώτης ἐν τῷ περὶ αὐτοῦ τοῦ Λάσου συγγράμματι λέγων ὧδε   ·
τὸν Λᾶσόν φησι τὸν ὠμὸν ἰχθὺν ὀπτὸν εἶναι φάσκειν .
θαυμαζόντων δὲ πολλῶν ἐπιχειρεῖν λέγοντα ὡς ὃ ἔστιν ἀκοῦσαι τοῦτό ἐστιν ἀκουστὸν καὶ ὃ ἔστιν νοῆσαι τοῦτό ἐστιν νοητόν ·
ὡσαύτως οὖν καὶ ὃ ἔστιν ἰδεῖν τοῦτ εἶναι ὀπτόν ·
ὥστ ἐπειδὴ τὸν ἰχθὺν ἦν ἰδεῖν , ὀπτὸν αὐτὸν εἶναι .
καὶ παίζων δέ ποτε ἰχθὺν παρά τινος τῶν ἁλιέων ὑφείλετο καὶ λαβὼν ἔδωκέ τινι τῶν παρεστώτων .